Klokken 23 fredag aften væltede det ud med sort røg fra taget på lagerhallen ved pladsen, hvor der holdes Store Brønderslev Marked. Inde i hallen opdagede brandvæsenet, at det brændte fire steder. Ifølge indsatsleder Preben Jensen er det utænkeligt, at det kan ske ved et tilfælde, så man formoder at branden er påsat. - Jeg ved, at et vidne har set nogle unge mennesker ved lagerhallen, kort før branden opstod, men det er jo ikke til at sige, om de står bag, siger Preben Jensen til TV2/Nord. Politiets teknikere skal undersøge hallen på tirsdag. Branden ødelagde en del af inventaret til Store Brønderslev Marked, men da det først finder sted sidst i august, er der tid til at få udbedret skaderne.

Referat:
[size=2]En påsat brand raserede fredag aften en lagerhal ved Store Brønderslev Marked.[/size]